Appell Inferjuri Numru 8/2021/1 LM MALTA QORTI TAL-APPELL (Kompetenza Inferjuri) ONOR. IMĦALLEF LAWRENCE ROTIN Seduta tat-30 ta' Lulju, 2021 Appell Inferjuri Numru 8/2021/1 LM Dan huwa appell magħmul mill-intimat Claude Cassar Bonaci (K.I. Nru 757081M), [minn issa 'l quddiem 'l-appellant'] mid-deċiżjoni meħuda mill-Bord li Jirregola l-Kera [minn issa 'I quddiem 'il-Bord'], fl-4 ta' Mejju, 2021 [minn issa Qrati tal-Ġustizzja Paġna 1 minn 6 Appell Inferjuri Numru 8/2021/1 LM 'l quddiem "id-deċiżjoni appellata"], li permezz tagħha laqa' t-talba tas-soċjetà rikorrenti P&S Limited (C 4860) għad-dispensa tas-smigħ għall-finijiet tal- artikolu 16A tal-Kap. 69 tal-Liġijiet ta' Malta, u ordna l-iżgumbrament tal- intimat mill-fond magħruf bħala Palazzo Santa Rosa, sitwat fil-Bajja tal-Mistra, limiti ta' Il-Mosta, inkluż il-parkeġġ relattiv, u għall-fini ta' żgumbrament iffissa terminu ta' żmien ta' tletin jum, u ddikjara li s-soċjetà rikorrenti hija kreditriċi tal-intimat fl-ammont komplessiv ta' mija u sebgħa u erbgħin elf u erbatax-il Euro u erbgħa u tletin ċenteżmu (€147,714.34), u kkundanna lill-intimat iħallas lis-soċjetà rikorrenti l-imsemmi ammont ta' mija u sebgħa u erbgħin elf u erbatax-il Euro u erbgħa u tletin ċenteżmu (€147,714.34), bl-ispejjeż inkluż dawk relattivi għall-mandat ta' sekwestru ppreżentat kontestwalment mal-istess proċeduri, u tal-ittra uffiċjali datata 26 ta' Mejju, 2017, u bl-imgħax legali b'effett mid-data tal-imsemmija uffiċjali sad-data tal-pagament effettiv kontra l-intimat. Skont l-Avviż tas-Smigħ ta' Kawża relattiv li bih l-intimat ġie debitament ta' April, 2021, ir-rikors tas-soċjetà oriġinarjament jinstema' quddiem il-Bord kif presedut mill-Maġistrat Dr Monica Randisi bħala Chairperson, fit-30 ta' Marzu, 2021 fl-10:30 a.m., liema seduta ġiet differita għall-4 ta' Mejju, 2021 f'12:45 p.m. Fit-3 ta' Mejju, 2021 l- intimat intavola fir-Reġistru tal-Bord in-nota tiegħu ai termini tal-artikolu 16(5)(a) tal-Kap. 69, fejn hemmhekk issottometta l-fatti kif minnu edotti u li fid-dawl tagħhom it-talbiet rikorrenti kellhom għalhekk jiġu miċħuda in toto. Qrati tal-Ġustizzja Paġna 2 minn 6 Appell Inferjuri Numru 8/2021/1 LM Meta fl-4 ta' Mejju, 2021 l-avukati difensuri tal-intimat dehru fl-awla quddiem il-Bord ftit qabel il-ħin tal-ewwel smigħ, ġew infurmati li l-kawża kienet instemgħet fil-11:10 a.m., kif imniżżla fil-verbal tad-differiment relattiv, u peress li l-intimat ma deherx, il-Bord għadda sabiex iddeċieda billi laqa' t- talbiet kif intqal aktar 'il fuq. Id-deċiżjoni appellata konsiderazzjonijiet: "Ra l-atti kollha tal-kawża. Il-Bord wasal għad-deċiżjoni appellata wara li għamel is-segwenti Ra illi l-intimat minkejja li debitament imsejjaħ diversi drabi ma deherx. Ra illi l-intimat minkejja li ppreżenta nota ta' oġġezzjonijiet (fn 1 A folio 33 tal- proċess), naqas milli jidher quddiem il-Bord sabiex jikkontesta l-kawża. Sema' lix-xhud Paul Randisi, rappreżentant tas-soċjetá rikorrenti, jikkonferma bil- ġurament tiegħu t-talbiet kontenuti fir-rikors. Ra n-nota ta' riduzzjoni ppreżentata seduta stante mir-rikorrenti. Ra l-atti kollha inkluż id-dokumenti annessi mar-rikors. Sema' sottomissjonijiet għan-nom tar-rikorrenti. Ikkunsidra: Illi l-imsemmija atti jissodisfaw il-kriterji rikjesti taħt l-Artiklu 16A tal-Kap. 69 tal- Liġijiet ta' Malta. Illi l-intimat naqas milli jidher quddiem il-Bord sabiex jikkontesta l-kawża stante li għandu eċċezzjonijiet validi x'iressaq għat-talba tal-giljottina u jitlob li jingħata żmien sabiex jippreżenta nota tal-eċċezzjonijiet. Qrati tal-Ġustizzja Paġna 3 minn 6 Appell Inferjuri Numru 8/2021/1 LM Illi x-xhud Paul Randisi kkonferma l-ammont li s-socjetà rikorrenti għad trid tirċievi bħala ħlas tal-kera u li l-intimat għadu jokkupa l-fond minkejja l-iskadenza tal- ftehim tal-kera. Illi konsegwentament it-talbiet tas-soċjetà rikorrenti jimmeritaw li jiġu milqugħa. Għal dawn ir-raġunijiet il-Bord qiegħed (1) Jilqa' t-talba għad-dispensa tas-smigħ għall-finijiet tal-Artikolu 16A tal-Kap. 69 tal-Liġijiet ta' Malta; u (2) Jordna l- iżgumbrament tal-konvenut mill-fond magħruf bħala Palazzo Santa Rosa, sitwat fil- Bajja tal-Mistra, limiti ta' Ix-Xagħra, inkluż ukoll il-parkeġġ relattiv, u għall- fini ta' żgumbrament jiffissa terminu ta' żmien tletin jum mil-lum; u (3) Jiddikjara li s- soċjetà rikorrenti hija kreditriċi tal-konvenut fl-ammont komplessiv ta' mija sebgħa u erbgħin elf u seba' mija u erbatax-il Euro u erbgħa u tletin ċenteżmu (€147,714.34) kif premess; u (4) Jikkundanna lill-konvenut iħallas lis-soċjetà rikorrenti l-imsemmi ammont ta' mija sebgħa u erbgħin elf u seba' mija u erbatax-il Euro u erbgħa u tletin ċenteżmu inklużi dawk relattivi għall-mandat ta' sekwestru ppreżentat kontestwalment ma' dawn il-proċeduri u tal-ittra uffiċjali datata 26 ta' Mejju 2017, u bl-imgħax legali b'effett mid-data tal-imsemmija ittra uffiċjali sad-data tal-effettiv pagament kontra l-intimat.". Bl-ispejjez il-Qorti mid-deċiżjoni msemmija permezz ta' rikors ippreżentat fis-7 ta' Mejju, 2021, fejn qiegħed jitlob it- tħassir u r-revoka tagħha in toto, u li tirriverti lill-partijiet għall-istatus quo ante immedjatament qabel id-deċiżjoni appellata u għalhekk tirrinvija l-atti ta' din il-kawża quddiem il-Bord, sabiex jiġi riapppuntat ir-rikors promotur daqslikieku għadu se jsir l-ewwel smigħ ai termini tal-artikolu 16A tal-Kap. 69, bl-ispejjeż kontra l-appellata, jew ir-Reġistratur tal-Bord, jew kull persuna oħra kif jidhrilha xieraq din il-Qorti. Qrati tal-Ġustizzja Paġna 4 minn 6 Appell Inferjuri Numru 8/2021/1 LM Ir-Risposta tal-Appell Is-soċjetà appellata wieġbet illi tirrikonoxxi illi effettivament seħħ żball ta' natura amministrattiva billi jidher illi l-appellant irċieva avviż tas-smigħ b'indikazzjoni ħażina tal-ħin tas-seduta datata 4 ta' Mejju, 2021 quddiem il- Bord li Jirregola l-Kera, u għalhekk is-soċjetà appellata tirrimetti ruħha għal dak li tista' tiddeċiedi din il-Qorti dwar l-Appell interpost mill-intimat appellant, b'dana li s-soċjetà appellata m'għandhiex tinkorri l-ebda spejjeż relattivi għal dan l-appell billi hija ma taħtix għal dan l-iżball amministrattiv, u ma kinitx infurmata bl-istess żball amministrattiv sakemm sar dan l-Appell. Konsiderazzjonijiet ta' din il-Qorti Waqt l-udjenza tat-30 ta' Ġunju, 2021 l-avukati difensuri tal-partijiet iddikjaraw li l-fatti li jsir riferiment għalihom fir-Rikors tal-Appell, limitatament fir-rigward tan-notifika u l-ħin indikat fl-Avviż tas-Smigħ fil-proċeduri quddiem il-Bord fl-Atti tar-Rikors 8/2021MV, mhumiex ikkontestati, salv illi s-soċjetà appellata qiegħda tagħmel riserva fir-rigward tal-ispejjeż relattivi billi qed issostni li hija ma taħtix għall-iżball amministattiv li sar, u li hija ma kinitx infurmata bl-istess żball sakemm sar dan l-Appell. Din il-Qorti tqis għalhekk li l- ewwel u t-tieni talba fir-Rikors tal-Appell tal-appellant huma mistħoqqa u għandha tilqagħhom. Qrati tal-Ġustizzja Paġna 5 minn 6 Appell Inferjuri Numru 8/2021/1 LM Decide Għar-raġunijiet premessi l-Qorti tiddeċiedi dwar l-appell tal-appellant billi: Tilqgħu u tħassar u tirrevoka d-deċiżjoni appellata fl-intier tagħha; Tirriverti lill-partijiet għall-istatus quo ante immedjatament qabel id- deċiżjoni appellata, u għalhekk tirrinvija l-atti ta' din il-kawża quddiem il- Bord, sabiex jiġi riapppuntat ir-rikors promotur daqslikieku għadu se jsir l- ewwel smigħ ai termini tal-artikolu 16A tal-Kap. Bl-ispejjeż ta' din il-proċedura a karigu tar-Reġistratur Qrati Ċivili u Tribunali. Onor. Dr Lawrence Griffiths LL.D. Imħallef Rosemarie Vella Degabriele Deputat Reġistratur Qrati tal-Ġustizzja Paġna 6 minn 6